Diari Oficial de la Generalitat Valenciana


Sumari del DOGV 8456, del 03-01-2019 (2018/12073)

Extracte de la Resolució de 26 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'exercici 2019.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8456

Data del DOGV
:   03-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/12581


Data del document
:   26-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Correcció d'errades

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 26 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions en matèria d'igualtat en la diversitat, per a l'exercici 2019. [2018/12226]  
BDNS (identif.): 432205.  
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
Així mOfúeix, es troba disponible en l'adreça web:  
http://www.inclusio.gva.es/web/igualdad-diversidad  
  
Primer. Entitat beneficiàries  
Entitats que complisquen els requisits indicats en l'article 2 de l'Ordre 13/2016. No són subvencionables els projectes que ja hagen sigut finançats íntegrament per aquesta o una altra administració.  
  
Segon. Objecte  
Finançar els programes en matèria d'igualtat en la diversitat, a través dels projectes que es relacionen en l'annex A de la resolució i aquells altres d'interés general propostes per les entitats destinades a aprofundir en el foment i el desenvolupament del valor de la diversitat, la igualtat, i la no discriminació. La convocatòria va dirigida al sector de les famílies, al col·lectiu de les persones lesbianes, gais, transsexuals, bisexuals i intersexuals, al poble gitano i a la igualtat de tracte i no discriminació.  
  
Tercer. Bases Reguladores  
Ordre 13/2016, de 31 de maig, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió d'ajudes a entitats sense ànim de lucre per a finançar programes de suport a la igualtat en la diversitat (DOGV 7799, 07.06.2016), modificada parcialment per l'Ordre 11/2018, de 28 de novembre, de la Vicepresidència i Conselleria d'Igualtat i Polítiques Inclusiva (DOGV 8437, 04.12.2018).  
  
Quart. Dotació pressupostària  
La present convocatòria d'ajudes es realitza pel procediment de tramitació anticipada d'expedients de despesa condicionada a l'existència, en la Llei de pressupostos de la Generalitat per a l'exercici 2019, de crèdit adequat i suficient per a atendre les ajudes previstes.  
  
Els imports màxims a finançar:  
Denominació de la línia: programa per a la igualtat i la inclusió del poble gitano.  
Finalitat: donar suport als programes i actuacions dirigides a aconseguir la igualtat i inclusió del poble gitano en tots els àmbits, i especialment en aquells que es consideren prioritaris per a l'estratègia valenciana per a la igualtat i la inclusió del poble gitano.  
Línia: S1331000.  
Consignació: 800.000 euros.  
  
Denominació línia: programa per a la igualtat de lesbianes, gais, transsexuals, bisexuals i intersexuals.  
Finalitat: donar suport a programes i actuacions que contribuïsquen al benestar i la igualtat de lesbianes, gais, transsexuals, bisexuals i intersexuals.  
Línia: S5151000.  
Consignació: 200.000 euros.  
  
Denominació línia: programa escoles de famílies.  
Finalitat: donar suport als programes que contribuïsquen al benestar de les famílies, en el marc de la igualtat en la diversitat, proporcionant els recursos i habilitats per a la solució dels conflictes.  
Línia: S6489000.  
Consignació: 250.000 euros.  
Denominació línia: programes de promoció de la diversitat familiar.  
  
Finalitat: finançament de programes que tinguen per objecte la defensa i la promoció dels diferents tipus de famílies, segons la seua estructura i composició (nombroses, monoparentals, homoparentals, etc.) i la cerca de beneficis per a elles.  
Línia: S7108000.  
Consignació: 300.000 euros.  
  
Denominació línia: programa igualtat de tracte i no discriminació.  
  
Finalitat: donar suport als programes i actuacions dirigits a la igualtat de tracte i no discriminació dels col·lectius de la diversitat, suport a les víctimes de la violència de les conductes d'odi.  
Línia: S6735000.  
Consignació: 250.000 euros.  
  
Cinqué. Termini de presentació.  
Un mes a comptar des de l'endemà a la publicació en el Diari Oficial de la Generalitat Valenciana.  
  
Sisé. Forma de presentació.  
Exclusivament per via electrònica: https://sede.gva.es, adjuntant els documents que s'indiquen en la convocatòria.  
  
Seté. Criteris de valoració.  
S'estableixen en l'article 5 de l'Ordre 11/2018, de 28 de novembre, de la Vicepresidència i Conselleria d'Igualtat i Polítiques Inclusives (DOGV 8437, 04.12.2018).  
  
Huité. Justificació  
Mitjançant la presentació de la documentació de caràcter econòmic, justificativa de l'import concedit i d'una memòria tècnica relativa a l'actuació subvencionada.  
  
València, 26 de desembre de 2018.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.